OpenLLM-France/wikimedia huggingface dataset:
# Halichoeres zeylonicus

Halichoeres zeylonicus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba des del Mar Roig fins a Moçambic, Samoa, el sud del Japó i la Gran Barrera de Corall.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Anhalt-Dornburg

El principat d'Anhalt-Dornburg fou un estat del Sacre Imperi Romanogermànic.
Va sorgir per divisió del tercer principat d'Anhalt-Zerbst el 1667 (que es va dividir a la mort de Joan VI entre els seus tres fills, creant les branques de Zerbst, Dornburg i Mühlingen) corresponent Dornburg a Joan Lluís I. A l'extinció de la branca d'Anhalt-Zerbst, Cristià August i Joan Lluís II de Dornburg van adoptar per la seva línia el nom d'Anhalt Zerbst.

## Principat d'Anhalt-Dornburg

* Joan Lluís I 1667-1704
* Joan Lluís II 1704-1742 (+1746) de Anhalt-Zerbst
* Cristià August 1704-1742 (+ 1747)
* Rebatejada Anhalt-Zerbst
* Joan Lluís II de Dornburg 1742-1746
* Cristià August de Dornburg 1742-1747
* Frederic August 1747-1793

## Referències

* Regnal chronologies Arxivat 2019-09-26 a Wayback Machine.
# Font del Trinxeraire

La Font del Trinxeraire és una font noucentista de Sabadell (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Font feta amb base i pica de pedra, sobre la qual hi ha l'escultura d'un noi de ferro colat.

## Història

Aquesta és una de les poques fonts que queden a la ciutat de les seixanta que hi havia l'any 1927.

## Referències

* 1 2 «Font del Trinxeraire». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].

## Vegeu també

* Font de la Granota
* Llista de monuments de Sabadell

## Enllaços externs

* Font del Trinxeraire Arxivat 2016-03-03 a Wayback Machine., fitxa del catàleg de l'Ajuntament
# Happy Times

Happy Times (幸福时光, Xingfu shiguang) és una pel·lícula xinesa dirigida per Zhang Yimou, estrenada el 2000. La pel·lícula és basada en la novel·la Shifu, You'll Do Anything for a Laugh, escrita per Mo Yan.

## Argument

A Zhao li agraden les dones plenetes. Després de múltiples decepcions, coneix finalment l'ànima bessona, una vídua molt ufanosa que consent a casar-se amb ell a condició que reuneixi una important suma de diners per al dia de la cerimònia. Aquest modest jubilat fa llavors crida a la generositat dels seus amics per reunir el muntant exigit, però aquest és massa elevat. Amb la complicitat del seu antic aprenent Li, Zhao s'improvisarà com a director d'hotel…

## Repartiment

* Zhao Benshan: Zhao.
* Dong Jie: Wu Ying.
* Dong Lifan: La sogra.
* Fu Biao: Petit Fu.
* Li Xuejian: Li.
* Leng Qibin: El germanastre de Wu Ying.
* Niu Ben: El vell Niu.
* Gong Jinghua: Aunty Liu
* Zhang Hongjie: Lao Zhang.
* Zhao Bingkun: Lao Bai.

## Premis i nominacions

* Nominació a la Punta d'or, en el Festival Internacional de Cinema de Valladolid 2002.
* Premi a la millor actriu (Dong Jie), premi FIPRESCI i Punta d'argent, en el Festival Internacional de Cinema de Valladolid 2002.
# Cantó de Suire

El cantó de Suire és un cantó francès del departament del Puèi Domat, situat al districte de Suire. Té 8 municipis i el cap és Suire.

## Municipis

* Aulhat-Saint-Privat
* Bergonne
* Le Broc
* Coudes
* Flat
* Suire
* Meilhaud
* Montpeyroux
* Orbeil
* Pardines
* Perrier
* Saint-Babel
* Saint-Yvoine
* Sauvagnat-Sainte-Marthe
* Solignat
* Vodable

## Història

Llista dels consellers generals successius :
| Data d'elecció | Identitat | Partit |
| 1945-1961 | Roger Fournier | |
| 1961-1967 | Antonin Gaillard | radical |
| 1967-1973 | Jean Grolier | RI, després UDF |
| 1973-1992 | Jacques Lavédrine | PS |
| 1992-2004 | Pierre Pascallon | RPR, després UMP |
| 2004- | Robert Chabaud | PS, després Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 15.906 | 17.758 | 19.541 | 20.096 | 20.213 | 20.736 | 21.982 |
# Summerhill

Summerhill és una població dels Estats Units a l'estat de Pennsilvània. Segons el cens del 2000 tenia 521 habitants.

## Demografia

Segons el cens del 2000, Summerhill tenia 521 habitants, 220 habitatges, i 146 famílies. La densitat de població era de 628,6 habitants/km².
Dels 220 habitatges en un 27,7% hi vivien nens de menys de 18 anys, en un 55,5% hi vivien parelles casades, en un 10,9% dones solteres, i en un 33,2% no eren unitats familiars. En el 32,7% dels habitatges hi vivien persones soles el 20,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3.
Per edats la població es repartia de la següent manera: un 25,7% tenia menys de 18 anys, un 8,3% entre 18 i 24, un 25,1% entre 25 i 44, un 20,3% de 45 a 60 i un 20,5% 65 anys o més.
L'edat mediana era de 38 anys. Per cada 100 dones de 18 o més anys hi havia 76,7 homes.
La renda mediana per habitatge era de 25.750$ i la renda mediana per família de 38.125$. Els homes tenien una renda mediana de 29.583$ mentre que les dones 25.313$. La renda per capita de la població era de 15.013$. Entorn del 9,7% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Summerhill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Summerhill». American Fact Finder. Oficina del Cens dels Estats Units, 12-01-2010.
# Monarca inquiet

El monarca inquiet (Myiagra inquieta) és una espècie d'ocell passeriforme de la família Monarchidae.
Se'l troba a Austràlia i Papua Nova Guinea. Mesura prop de 20 cm. La part superior del cap és blau fosc brillant; l'esquena, negra; i les parts inferiors, blanques. S'assembla a la cua de ventall garser, però la manca de coll negre i celles blanques el distingeixen d'aquest. S'alimenta d'insectes.
Construeix un niu en forma de tassa amb escorces i herbes, entrellaçat i forrat amb teranyines. Per al revestiment usa trossos d'escorça suau, herbes, pèls o plomes. Generalment és decorat amb líquens, tires d'escorça i ous d'aranya.

## Referències

* ↑ IUCN «Myiagra inquieta» (en anglès). BirdLife International: The IUCN Red List of Threatened Species, 01-10-2016. DOI: 10.2305/iucn.uk.2017-1.rlts.t103711768a112352391.en.
* ↑ Gregory, Phil «Restless Flycatcher (Myiagra inquieta), version 1.0» (en anglès). Birds of the World, 2020. DOI: 10.2173/bow.resfly1.01species_shared.bow.project_name. ISSN: 2771-3105.
* ↑ National Museum of Natural History. «Restless Flycatcher». Encyclopedia of Life. [Consulta: 17 setembre 2023].
# Bogarde

Bogarde és el nom dels següents personatges:
* Winston Bogarde (Rotterdam, 1970), futbolista neerlandès.
* Dirk Bogarde (Londres, 1921 - 1999), actor i novel·lista anglès.
# Guangxi

Guangxi, de nom sencer Regió Autònoma Guangxi Zhuang és una regió autònoma per a l'ètnia Zhuang de la República Popular de la Xina. "Guang" vol dir "expansió", i s'associa la regió a la Dinastia dels Jin orientals. "Guangxi" i la veïna Guangdong volen dir literalment "Guang Oriental" i "Guang Occidental". Juntes, Guangdong i Guangxi eren nomenades "Dos Guangs" (两广 Liǎng Guǎng). L'abreviació de la província és 桂 (Gui), que prové de Guilin, la principal ciutat de la regió. Limita amb Yunnan a l'oest, Guizhou al nord, al nord-est amb Hunan, al sud-est amb Guangdong i amb Vietnam al sud-oest.

## Població

La qualificació de regió autònoma se li va concedir, ja que l'ètnia majoritària en Guangxi és la dels zhuang. Un 90% dels membres d'aquesta ètnia viuen en la regió. Aquesta qualificació permet als habitants de la zona no estar subjectes a algunes lleis, com la del control de natalitat i afavoreix la promoció de la llengua i la cultura de les ètnies minoritàries.

## Divisió administrativa

Guangxi es divideix en 14 prefectures, 56 comtats, 34 districtes, 12 comtats autònoms i 7 comtats municipals.
* Chongzuo (崇左市)
* Baise (百色市)
* Beihai (北海市)
* Fangchenggang (防城港市)
* Guigang (贵港市)
* Guilin (桂林市)
* Hechi (河池市)
* Hezhou (贺州市)
* Laibin (来宾市)
* Liuzhou (柳州市)
* Nanning (南宁市)
* Qinzhou (钦州市)
* Wuzhou (悟州市)
* Yulin (玉林市)

## Història

Guangxi va entrar a formar part de la Xina unificada en l'any 214 aC. Va patir invasions per part de l'exèrcit del Vietnam en els segles XI i XV encara que ràpidament va ser reconquistada per les tropes xineses. En el segle xix, es va establir en la regió el Regne Celestial Taiping, un moviment polític format per camperols descontents, fundat per Hong Xiuquan. La rebel·lió dels camperols es va estendre per altres regions i va mantenir en escac a l'exèrcit imperial fins a 1864.

## Personatges il·lustres

* Huang Xianfan (1899-1982), un dels antropòlegs xinesos més importants.

## Enllaços externs

* Mapa de Guangxi Arxivat 2006-02-18 a Wayback Machine.
* Regió Autònoma de Guangxi Zhuang
* Govern de Guangxi Arxivat 2012-06-21 a Wayback Machine.
# Anna McGarry

Anna M. McGarry (Filadèlfia, 17 de març de 1894 - Loveland, Ohio, 2 de gener de 1978) fou articulista i una defensora molt destacada de la justícia interracial als Estats Units. Era una dels vuit fills d'una parella d'emigrants catòlics irlandesos. Va centrar la seva activitat sobretot a la ciutat de Filadèlfia, on va treballar per millorar les relacions entre els diversos grups ètnics. També va treballar de periodista al diari Philadelphia Tribune.
Era adepta d'un catolicisme progressista, on hi cap tothom, i es va dedicar a la integració de minories menyspreades. Sovint va criticar la jerarquia catòlica perquè en la pràctica no aplicava gaire o prou els principis de justícia social que predicava. Va ser membre de la Comissió de Pràctiques Justes d'Ocupació i de l'agència que la succeí, la Comissió de Relacions Humanes, ambdues amb seu a Filadèlfia, i que actuaven per millorar les condicions de treball i els contractes del afroamericans.

## Referències

* 1 2 3 Watson, William E.; Halus Jr., Eugene J. Irish Americans : the history and culture of a people (en anglès). Santa Barbara, California: ABC-Clio, 2014, p. 129-130. ISBN 978-1-61069-467-4.
* ↑ Schmidt, Edward «A Vocation for Neighborliness: Anna McGarry's Quest for Community in Philadelphia». U.S. Catholic Historian, 22, 2, 2004, pàg. 81–97. ISSN: 0735-8318.
* ↑ «Anna McGarry Papers, 1937-1976». Achives. Raynor Memorial Libraries - Marquette University. [Consulta: 15 desembre 2020].
# Font del Torrent de Colljovà

La Font del Torrent de Colljovà és una surgència del terme municipal de Monistrol de Calders, al Moianès.
Està situada a 584 metres d'altitud, a l'esquerra del torrent de Colljovà, a la capçalera del torrent de la Baga de l'Abellar. És al sud-oest del poble de Monistrol de Calders i al sud-est de la masia del Bosc.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* El torrent de Colljovà en el seu entorn a l'Institut Cartogràfic de Catalunya
# Happy Lesson

Happy Lesson és una comèdia manga, escrita per Sasaki Mutsumi i il·lustrada per Shinnosuke Mori, i publicada en Dengeki G's Magazine entre els mesos d'abril de 1999 i setembre de 2002, protagonitzada per un estudiant de secundària que és adoptat per cinc de les seues professores. S'ha adaptat a un OVA que consta de cinc capítols en 2001; un anime de tretze en 2002; una seqüela d'aquest, anomenada Happy Lesson Advance, en 2003; i una segona sèrie de OVAs anomenada Happy Lesson: The Final, en 2004. Estes sèries han sigut també adaptades a una sèrie de drama CDs i un joc de Dreamcast.

## Argument

L'argument d'Happy Lesson es basa en cinc professores que acaben vivint amb un orfe problemàtic i indiferent, i el seu curiós pla de convertir-se en les seues figures maternes en un esforç de convertir-li en un estudiant de profit. Per a assolir-lo, empren diferents mètodes, tals com experiments científics, purificació espiritual, entrenament físic. A tot açò s'uneix el fet que haurien d'amagar que totes viuen en la mateixa casa que el protagonista de certs ulls curiosos.

## Referències

* ↑ Hogset, Stig. «Happy Lesson review». THEM Anime. «the show itself actually manages to balance its comedy with the drama, neither one really overlapping or distracting the audience from the main content»
* ↑ Beveridge, Chris. «Happy Lesson Vol. #1». AnimeOnDVD, 21-12-2003. Arxivat de l'original el 8 gener 2004. «I found myself laughing more at this than I expected (in a good way) and enjoyed it a lot over the couple of days it took us to get through all of it.»
* ↑ Houston, Don. «Happy Lesson: Teacher's Pet Collection». DVD Talk. Arxivat de l'original el 12 de desembre 2012. «was a fun, cute, and even interesting way to spend several hours as Chitose and his gang of lovely teachers handled the various situations they got into with a sly grin and a knowing wink»
* ↑ Thompson, Jason. Manga: The Complete Guide. Random House Publishing Group, 2012-07-03. ISBN 978-0-345-53944-1.

## Enllaços externs

* Pàgina d'Anime News Network sobre el manga (anglès)
* Pàgina d'Anime News Network sobre l'OVA (anglès)
* Pàgina d'Anime News Network sobre l'anime (anglès)
# Cantó de Bergues

El cantó de Bergues (neerlandès Kanton Sint-Winoksbergen) és un cantó francès del departament del Nord, a la regió dels Alts de França. Està enquadrat al districte de Dunkerque i té 13 municipis. El cap cantonal és el municipi de Bergues.

## Municipis

* Armbouts-Cappel
* Bergues
* Bierne
* Bissezeele
* Crochte
* Eringhem
* Hoymille
* Pitgam
* Quaëdypre
* Socx
* Steene
* West-Cappel
* Wylder

## Administració

Llista dels consellers generals successius :
| Data d'elecció | Identitat | Partit | Qualitat |
| març 2004 | Monique Denise | PS | |
| març 1998 | Claude Cornélis | PS | |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | 11.852 | 13.842 | 16.907 | 17.744 | 17.873 | 17.539 |
# Summerfield (Ohio)

Summerfield és una població dels Estats Units a l'estat d'Ohio. Segons el cens del 2000 tenia 296 habitants.

## Demografia

Segons el cens del 2000, Summerfield tenia 296 habitants, 103 habitatges, i 77 famílies. La densitat de població era de 308,9 habitants per km².
Dels 103 habitatges en un 45,6% hi vivien nens de menys de 18 anys, en un 60,2% hi vivien parelles casades, en un 9,7% dones solteres, i en un 24,3% no eren unitats familiars. En el 20,4% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,38.
Per edats la població es repartia de la següent manera: un 35,8% tenia menys de 18 anys, un 8,1% entre 18 i 24, un 24,7% entre 25 i 44, un 19,6% de 45 a 60 i un 11,8% 65 anys o més.
L'edat mediana era de 28 anys. Per cada 100 dones de 18 o més anys hi havia 81 homes.
La renda mediana per habitatge era de 28.750 $ i la renda mediana per família de 29.844 $. Els homes tenien una renda mediana de 29.375 $ mentre que les dones 16.250 $. La renda per capita de la població era de 15.132 $. Aproximadament el 19,8% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Summerfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Summerfield». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Mitxel Lakuntza Vicario

Mitxel Lakuntza Vicario (Pamplona, 10 de maig de 1976) és un tècnic d'electrònica i sindicalista basc. Des de l'any 2004 coordinador principal del sindicat ELA a Navarra i en el congrés extraordinari celebrat el 5 d'abril de 2019 va ser nomenat secretari general d'ELA.

## Trajectòria

El seu pare era electricista i d'aquí va sorgir el seu propòsit d'estudiar electrònica industrial. Va començar a treballar a Gamesa i l'any 1999 es va afiliar a ELA. Va ser delegat sindical i l'any 2001 es va incorporar a l'estructura del sindicat, inicialment com a membre alliberat a la comarca de Sakana i, posteriorment, com a gerent de diverses federacions.
L'any 2004, amb 28 anys, va esdevenir el coordinador d'ELA a Navarra, en substitució de Jose Mari Otaegi. Sota el seu lideratge, ELA es va convertir en la tercera força sindical de Navarra. El desembre de 2018, el comitè nacional d'ELA va proposar substituir Adolfo Muñoz com a secretari general i el 5 d'abril de 2019 la militància va avalar el nomenament en el congrés extraordinari celebrat al Palau de Congressos i Auditori Kursaal de Sant Sebastià.

## Referències

* ↑ Ferreras, Belén. «La izquierda vasca, también EH Bildu, se parece cada vez más a la derecha» (en castellà), 07-05-2022. [Consulta: 16 juny 2024].
* ↑ «Estamos en un proceso de empobrecimiento de la clase trabajadora'» (en castellà). EiTB, 12-01-2023. [Consulta: 16 juny 2024].
* ↑ Goikoetxea, Agustin. «Mitxel Lakuntza (ELA) acusa a PNV y EH Bildu de mentir con la reforma de las pensiones» (en castellà). Naiz, 04-04-2023. [Consulta: 16 juny 2024].
* ↑ , <https://www.berria.eus/albisteak/160617/mitxel_lakuntzak_ordezkatuko_du_adolfo_munoz_elaren_gidaritzan.htm> Arxivat 2019-03-29 a Wayback Machine.
* ↑ , ISBN 978-84-15313-27-4, <https://www.mrafundazioa.eus/eu/dokumentazio-zentrua/linkak-egiteko-karpeta/ela-en-nafarroa.-cien-anos-de-transformacion-y-lucha>
* ↑ «Lakuntza (ELA), sobre Lakua: «Si les dejas, venden el país a cachos»» (en castellà). Naiz, 15-08-2021. [Consulta: 16 juny 2024].
# Bo d'empresa patrocinada pel govern

Un bo d'empresa patrocinada pel govern —Agency bond en anglès — és, als Estats Units, un bo emès per una empresa patrocinada pel govern (government-sponsored agency). Els bons emesos per empreses patrocinades pel govern estan recolzades pel govern nord-americà, però en cap cas estan garantides pel govern en tant que aquest tipus d'empresa té la consideració d'entitat privada. La peculiaritat d'aquestes empreses patrocinades rau en el fet que són empreses privades, però varen ser creades pel Congrés dels Estats Units amb la finalitat de permetre a certs sectors socials tenir accés a finançament, i que aquest sigui a baix cost -p. ex. estudiants o compradors de primer habitatge-. Les empreses patrocinades més important són Federal National Mortgage Association (Fannie Mae), Federal Home Loan Mortgage Corporation (Freddie Mac) i Student Loan Marketing Association (Sallie Mae). Els bons emesos per empreses patrocinades generalment estan exempts d'impostos locals o estatals, però no dels impostos federals.

## Bibliografia

* «Agency bond». Investorwords.com. Arxivat de l'original el 2011-08-06. [Consulta: 22 juny 2011]. (anglès)

## Vegeu també

* Crisi hipotecària de 2007
* Crisi financera 2007-2010
# Gussi

Un gussi, o bussi, és un llagut petit d'uns vint pams, de vela llatina o de martell, molt semblant a la xaica. Fou utilitzat a les costes catalanes fins ben entrat el segle passat per a la pesca amb fluixa.
És de procedència desconeguda, però apareix el segle xix. Podria relacionar-se —tot i que no és gaire segur— amb l'antic bus, gran embarcació medieval, probablement de l'escandinau antic buza; més aviat sembla un manlleu del genovès guzzo en la forma plural guzzi. L'etimologia també podria provenir de l'àrab bus, nau.
Gussi també designa el nom d'un llinatge present a Castellbisbal, Isòbol, Puig-reig, Olesa de Montserrat, Terrassa, Reus, etc.
| « | El senyor Pere Jubert fou molt donat a pescar i a navegar per les costes de Calella. En un gussi de la seva propietat, que tenia un pal i una vela de martell, anava a cap de Planes, a les Formigues, al cap de Sant Sebastià i fins i tot als Ullastres, que són uns rocs que hi ha sobre el cap i que tenen fama de ser molt peixaters. | » |

## Referències

* ↑ Narcís Xifra i Riera. Diàlegs. Fundació Bernat Metge, 1991, p. 3–. ISBN 978-84-7225-505-0.

## Bibliografia

* Pla, Josep. Prefaci a les Notes del capvesprol.
* Alcover, Antoni Maria; Moll, Francesc de Borja. Diccionari català-valencià-balear. 10 volums. Palma: Moll, 1980.
# Anastasi (polític)

Anastasi (en llatí Anastasius, en grec Ἀναστάσιος) fou un polític i jurista grecoromà esmentat a la Basilica (vegeu llei Anastasiana) i que hauria fet uns comentaris sobre la Digesta.
Generalment se'l fa contemporani a Justinià I, però les proves no són concloents. Fabricius esmenta un Anastasi que fou cònsol el 517 que podria ser aquest personatge. Procopi diu que havia avortat un intent d'usurpació de la corona imperial a la seva ciutat natal Dara, i havia adquirit gran reputació per la seva intel·ligència.
Fou enviat com ambaixador al rei persa Cosroes I (540) que el va fer detenir però finalment el va alliberar i el va retornar a l'Imperi Romà d'Orient després de la destrucció de la ciutat de Sura.

## Referències

* ↑ Anastasius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 160
Viccionari
# Flebobranquis

Els flebobranquis (Phlebobranchia) són un ordre de tunicats de la classe dels ascidiacis. Entre els més comuns hi ha els anomenats budells (Ciona intestinalis), que es troben sovint als ports.

## Taxonomia

L'ordre Phlebobranchia inclou nou famílies amb 338 espècies:
* Família Agneziidae Monniot C. & Monniot F., 1991
* Família Ascidiidae Herdman, 1882
* Família Cionidae Lahille, 1887
* Família Corellidae Lahille, 1888
* Família Dimeatidae Sanamyan, 2001
* Família Hypobythiidae Sluiter, 1895
* Família Octacnemidae
* Família Perophoridae Giard, 1872
* Família Plurellidae Kott, 1973

## Referències

* ↑ «Flebobranquis | enciclopèdia.cat». [Consulta: 14 desembre 2020].
* ↑ «WoRMS - World Register of Marine Species - Phlebobranchia». [Consulta: 14 desembre 2020].
* ↑ Altaba, C. R., 1991. Invertebrats no artròpodes. Història Natural dels Països Catalans, 8. Fundació Enciclopèdia Catalana, Barcelona.
* ↑ «WoRMS - World Register of Marine Species - Taxonomic tree». [Consulta: 14 desembre 2020].
# Happy Tree Friends

Happy Tree Friends («Els feliços amics de l'arbre» en anglès) és una sèrie televisiva, que també es pot veure per Internet, creada per Rhode Montijo, Kenn Navarro, Warren Graff, i Aubrey Ankrum. Es mostra en dibuixos animats i conté escenes sanguinàries.